
Vestul și Rusia, în aceeași tabără în războiul 


contra banilor cash 

in luna iulie, președintele Federaţiei Ruse a promulgat o lege care permite apariţia rublei digitale, emisă de banca 
centrală. La finalul lunii trecute, viceministrul rus de Finanţe a declarat: "Rubla digitală este adevărata monedă a 
secolului 22, în cele din urmă va înlocui banii cash”. Ministrul adjunct Alexei Moiseev a promis că rubla digitală va fi mai 
comod de folosit decât se întâmplă cu tranzacţiile cu bani cash. 


Pentru ca lucrurile să fie limpezi, guvernatoarea băncii centrale a Rusiei, Elvira Nabiulina, le-a promis rușilor că nu vor fi 
niciodată obligaţi să folosească rublele digitale. Vor decide singuri dacă vor să primească salariul sau pensia în ruble 
digitale sau nu. 


Cuvântul dat de tehnocrata Nabiulina ar trebui să-i liniștească pe ruși că statul nu le va invada viaţa privată. 


În iunie 2023, cu o lună înainte ca Vladimir Putin să semneze legea amintită, Comisia Europeană a anunţat că a 
elaborat o propunere pentru un cadru legal pentru introducerea unei forme digitale a monedei euro. 


Cu doi ani înainte, Banca Angliei a început să studieze posibilitatea introducerii versiunii digitale a lirei sterline. 


Ce spune site-ul Băncii Centrale Europene despre moneda digitală? Spune că, "la fel ca și banii cash, euro digital va 
aduce incluziune și intimitate în era digitală”. Mai spune că “ne va face viata mai ușoară”. Că "zona euro va fi mai 
robustă, va susține autonomia strategică a UE și suveranitatea monetară, mediul de plăți fiind mai rezilient și mai 
competitiv”. "Vrem să combinăm beneficiile banilor emiși de banca centrală cu ușurința modului în care oamenii fac 
tranzacții în lumea de azi”. 


Ce spune Banca Angliei despre moneda digitală? Potrivit Financial Times, aduce aceleași argumente cu Banca Centrala 
Europeană: incluziune financiară, rapiditatea plăţilor, siguranţă, confort. 

Ce spune Ria Novosti, reluând argumentele băncii centrale de la Moscova, despre rubla digitală emisă de Banca 
Centrală Rusiei. (Notă: pentru că războiul dintre democrație si autocratie a dus la interzicerea Ria Novosti în spațiul UE, 
deoarece este o brațul propagandistic al Autocratiei, informaţia preluată de aici nu a putut fi verificată). 


sn 


Nu este "descentralizata”, precum criptomonedele. Este emisă și controlată exclusiv de banca centrală. 


- Este o altă metodă ușoară de plată. 


Este foarte sigură. Banca centrală a Rusiei "va asigura fondurile și va bloca imediat tranzacţiile suspecte”. 


Este foarte transparentă. Portofelul digital ia în calcul nu numai istoricul operațiunilor, ci și acțiunea fiecărei 
ruble”. 


- Este programabilă. "Contactele inteligente va permit să trimiteţi ruble din portofelul digital în alt portofel digital, 
în anumite condiţii”. 


- Este atât de comod de folosit, încât nu este nevoie de conexiune la internet. 
- Poate fi folosită pentru a plăti pentru bunuri si servicii. 


lată un acord perfect între Anglia, UE și Rusia, în plin război în Ucraina. Autocratia și Democraţia sunt de acord cu 
introducerea monedelor digitale ale băncilor centrale și eliminarea graduală a banilor cash. Așa cum, în ajunul 
războiului prin procură dintre ele, Democraţia și Autocratia au fost de acord cu măștile, drept de circulație în baza 
codului QR, vaccinare, etc. judecând în acest fel, am putea spune că am găsit mediatorul perfect al războiului din 
Ucraina - Forumul Economic Mondial de la Davos, pentru că aici există un Consortiu de Guvernantä pentru Monedele 
Digitale, de aici pare să se inspire și regimul Putin, așa cum a făcut-o și în cazul pandemiei covid. lar argumentele FEM 
în favoarea monedelor digitale sunt identice cu cele ale Moscovei, Londrei sau ale Băncii Centrale Europene. 


Poate fi unul dintre motivele pentru care declaraţiile guvernatoarei Nabiulina și ale altor oficiali ruși legate de moneda 
digitală lipsesc aproape cu desăvârșire din presa vestică. Poate fi chiar motivul pentru care Nabiulina, Tehnocrata, este 
singurul oficial rus care, în plin război din Ucraina, este lăudat în presa vestică pentru modul în care a reușit să conducă 
banca centrală printre sancţiunile Vestului. 


Poate că nu va trece mult până când criticii monedelor digitale ale băncilor centrale vor fi acuzaţi că sunt niște idioţi 
utili ai Rusiei, reluând criticile aduse de ruși acestui proiect fără să tind cont de aspectul esenţial: temerile nu sunt 
justificate decât în Autocratie, nu și în Democraţie, acolo unde restricționarea folosirii monedei digitale și apariţia 
"creditelor sociale” din China este imposibilă. Așa să fie? 


Presa locala din Rusia scrie altceva. "Experții cred că introducerea rublei digitale va conduce la un control total din 
partea statului. Fiecare rublă va avea codul ei. Fiecare rublă va fi marcată, astfel încât vor putea fi urmărite toate 
tranzacţiile monetare ale rușilor. Autorităţile vor putea afla când cetățenii au primit bani, cui au trimis bani, pentru ce 
au plătit și ce au cumpărat. În general, viata va fi sub supraveghere digitală, spun economiștii. Viaţa privată va dispărea 
pur și simplu ca concept. Pentru autorităţi va fi mai ușor să pedepsească cetățenii, să restrictioneze, să interzică. Cei 
indezirabili vor putea fi lesne deconectati de la portofelul digital. Nu vor putea avea o casă și nici chiar de mâncare. 


Oamenii nu vor mai putea ascunde niciun bänut. Spre exemplu, în acest moment, cei săraci se descurcă închiriind 
apartamente fără a plăti vreo taxă, primesc salarii în zona gri a economiei și nu-și dezvăluie veniturile reale, pentru a se 
califica pentru ajutoarele de star. Economia informală înseamnă circa 30% din PIB-ul Rusiei, iar 20 de milioane de 
omeni își primesc salariul "în plic. Odată cu rubla digitală, rușii vor intra într-un lagăr de concentrare. De fapt, va fi la fel 
cu introducerea codului QR în timpul pandemiei - acum, autorităţile vor termina ceea ce au început atunci, avertizează 
expertii”, scrie madaganpress.ru. 


O organizaţie pentru protecţia valorilor familiei, înființată chiar de către Vladimir Putin prin decret prezidenţial, 


PAZ 


avertizează că "un lagăr de concentrare electronic are nevoie de bani electronici, care pot fi urmăriți si pot fi blocaţi 


oricând. Pentru un control total, rubla digitală poate fi legată de datele biometrice ale persoanelor”. 


Vedomosti scrie că, începând de la 1 decembrie 2023, rușii vor putea plăti biometric la metroul din Moscova și pentru 
bunuri cumpărate online și servicii. Adică vor avea acces la transport sau anumite magazine online dacă vocea și fata le 
vor fi înregistrate în Sistemul Biometric Unificat. lar Sistemul Biometric Unificat este gestionat de o companie listată la 
bursă, în care statul rus nu este nici măcar acționar majoritar. 


Q Abonează-te acum la canalul nostru de Telegram cotidianul.RO, pentru a fi mereu la curent cu cele mai recente 
știri și informaţii de actualitate. Fii cu un pas înaintea tuturor, află primul despre evenimentele importante, 

Precizare: 

Ziarul Cotidianul își propune să găzduiască informații și puncte de vedere diverse și contradictorii. Publicația roagă 
cititorii să evite atacurile la persoană, vulgaritätile, atitudinile extremiste, antisemite, rasiste sau discriminatorii. De 
asemenea, invită cititorii să comenteze subiectele articolelor sau să se exprime doar pe seama aspectelor importante 
din viata lor si a societăţii, folosind un limbaj îngrijit, într-un spaţiu de o dimensiune rezonabilă. Am fi de-a dreptul 
bucuroși ca unii comentatori să semneze cu numele lor sau cu pseudonime decente. Pentru acuratețea spaţiului 
afectat, redacţia va modera comentariile, renuntind la cele pe care le consideră nepotrivite. 

